Document ID: /roh_data/filtered/fineweb-2-filterrobots_roh.jsonl.gz/17781

Il Russ Alexander Bolschunow ha gudagnà l'emprim sprint da la stagiun da passlung. A Kuusamo en la Finlanda ha il Russ surpassà il Norvegiais Johannes Klaebo ch'era gia sin buna via da gudagnar. Lez aveva dà in'egliada enavos per mirar nua che la concurrenza è - il Russ ha nizzegia la chaschun ed ha surpassà Klaebo. Meglier e sulet svizzer è Jovian Hediger sco 12avel.
Victoria russa er tar las dunnas
Tar las dunnas ha la Russa Julia Belorukowa gudagnà. La Luzernaisa Nadine Fähndrich è vegnida 25avla. Er ella è stada la suletta svizra che ha dumagnà la qualificaziun. La spezialista da skating Laurien can der Graaff n'ha betg dumangnà la qualificaziun.
RR novitads 15:00